
[bookmark: _Hlk24548069]TOSKANA 
“DANI KARNEVALA I ZALJUBLJENIH”
LUKA - MONTEKATINI TERME
sa fakultativnim posetama: FIRENCA - PIZA - VIAREĐO
12 - 16.02.2027. 5 dana / 2 noćenja (NERADNI DANI U SRBIJI)

Program putovanja:
1. DAN 12.02. PETAK: SRBIJA - HRVATSKA
Polazak iz Novog Sada u 17.00. Putovanje preko Srbije i Hrvatske uz usputne pauze po potrebi grupe kao i zbog graničnih procedura. Noćna vožnja.  
2. DAN 13.02. SUBOTA: SLOVENIJA - ITALIJA - LUKA - MONTEKATINI TERME
Putovanje preko Slovenije i severnog dela Italije vodi do Toskane. U prepodnevnim satima očekuje se dolazak do Luke (Lucca), tipičnog toskanskog grada, savršeno očuvanih zidina i istorijskog jezgra grada sa prelepim trgovima među kojima se posebno ističe Piazza dell’Anfiteatro... Obilazak gradskih znamenitosti sa vodičem pa slobodno vreme u rodnom gradu Đakoma Pučinija, za obilazak muzeja, ručak i druge individualne aktivnosti. U popodnevnim satima odlazak u Montekatini terme (Montecatini Terme), grad pod zaštitom UNESCO-a i jedna od najznačajnijih banja Evrope. Smeštaj u hotel. Slobodno vreme. Noćenje.  
3. DAN 14.02. NEDELJA: MONTEKATINI TERME - PIZA - VIAREĐO - MONTEKATINI TERME
Doručak. Slobodno vreme u Montekatini termama ili fakultativni izlet: „Karneval zaljubljenih“. Izlet vas vodi u primorski deo Toskane, prvo do Pize (Pisa). Nekadašnja pomorska velesila koja je na vrhuncu svoje moći sprovela neverovatan projekat „Polja čuda“, gde se nalaze krstionica, katedrala i svetski poznata atrakcija – Krivi toranj. Zbog svoje jedinstvenosti ceo taj kompleks je pod zaštitom UNESCO-a. Crnjanski svojim delom „Ljubav u Toskani“ pravi prekretnicu u putopisima na našim prostorima, a ovde ćete shvatiti zašto se ta ljubav rodila. Dan zaljubljenih iskoristite za uživanje u prelepom istorijskom ambijentu uz rani ručak, čašu vina i za obilazak istorijskih objekata. Nastavak izleta do obližnjeg Viaređa (Viareggio), najvećeg letovališta u Toskani gde se svake zime održava jedan od najvećih karnevala u Evropi. Karneval, čija tradicija datira još od druge polovine XIX veka, okuplja mnogobrojne učesnike uz obalu Tirenskog mora, na paradi ogromnih figura i lutaka najčešće izrađenih od papira. Karneval svake godine u proseku privuče stotine hiljada posetilaca. Slobodno vreme za uživanje u karnevalskim svečanostima, za ručak/večeru i šetnje uz more… U kasnim popodnevnim satima povratak u Montekatini terme. Slobodno vreme. Noćenje.
4. DAN 15.02. PONEDELJAK: MONTEKATINI TERME - FIRENCA - ITALIJA
Doručak. Napuštanje hotela. Slobodno vreme u Montekatini termama ili fakultativni izlet: „Prestonica renesanse“. Firenca (Firenze) je kratko bila i glavni grad Kraljevine Italije, a zbog svog značaja za toskansku, ali i svetsku kulturu, ima posebno mesto u srcu svakog Italijana. Po dolasku sledi obilazak istorijskog jezgra pod zaštitom UNESCO-a: Katedrala Santa Maria del Fiore, Krstionica, zvonik, glavni gradski trg, Neptunova fontana, Galerija Ufici, reka Arno, Ponte Vecchio, palata Piti... Slobodno popodne za mnogobrojne individualne aktivnosti: obilazak galerije Ufici, galerije Akademije, palate Piti, vrta Boboli, Mikelanđelovog trga i vidikovaca, kao i za odlazak u restorane, kupovinu, đelato i vino... Predveče je planiran polazak iz Firence. Nastavak putovanja preko severa Italije. Noćna vožnja.
5. DAN 16.02. UTORAK: SLOVENIJA - HRVATSKA - SRBIJA
Putovanje preko Slovenije i Hrvatske do Srbije, uz pauze po potrebi grupe, kao i zbog graničnih procedura. Dolazak u Novi Sad u jutarnjim satima. Kraj putovanja.

CENA ARANŽMANA: 209 € 
CENA ARANŽMANA OBUHVATA:
· prevoz autobusom turističke klase (klima, audio i video oprema) na navedenim relacijama
· 2 noćenja sa doručkom u hotelu sa 3* u Montekatini termama u 1/2 i 1/2+1 sobama
· Posete i obilaske prema programu: Luka, Montekatini terme
· stručni licencirani vodič/pratilac grupe za navedene destinacije
· lokalni vodiči po potrebi
· troškovi organizacije putovanja

CENA ARANŽMANA NE OBUHVATA:
· Obavezno međunarodno putno osiguranje koje možete uplatiti u agenciji po uslovima osiguravajuće kuće
· Polazak iz mesta severno od Novog Sada: Bečej, Mol, Ada, Senta, Bačka Topola - 10 €
· hotelske takse: 2,5 € po noćenju, plaća se na recepciji hotela
· Fakultativni izleti i sadržaji (deca do 12 godina ostvaruju popuste): 
„Karnevalske svečanosti“ Piza i Viaređo: 35 € / 30 € deca 
„Prestonica renesanse“ Firenca 35 € / 30 € deca
Napomena: paket oba izleta je 55 € / 45 € deca
Ulaznica za karnevalske svečanosti u Viaređu nije uključena u cenu fakultativnog izleta. Cena ulaznice biće naknadno objavljena.
Cene fakultativnih izleta podložne su promenama, a minimum za realizaciju izleta je 30 putnika. 
U slučaju manjeg broja prijavljenih putnika agencija ino-partner zadržava pravo korekcije cene.
· druge ulaznice i ostale nepomenute sadržaje

Način plaćanja:
Cena je iskazana u EUR (€), a plaćanje se vrši u dinarskoj protivvrednosti po srednjem kursu NBS na dan uplate.
40% avansa prilikom rezervacije, a ostatak od 60% najkasnije 15 dana pre polaska.
40% avansa prilikom rezervacije, a ostatak čekovima građana u 3 mesečne rate, do 15. u mesecu (bez uvećanja). Čekovi se deponuju prilikom rezervacije ili najkasnije 15 dana pre polaska.

Smeštaj: 
Hotel Piccadilly 3* (lokalna kategorizacija) - Montekatini terme. Nalazi se u blizini termalnih objekata, gradskog parka i trgovačkih ulica. Hotel raspolaže recepcijom, restoranom, lounge barom i besplatnim Wi-Fi internetom. Sobe su klimatizovane i imaju sopstveno kupatilo (TWC), TV i Wi-Fi. Doručak – kontinentalni švedski sto.
Kontinentalni doručak na bazi švedskog stola (Italija) obuhvata izbor peciva i hleba, putera, džemova i namaza, suhomesnatih proizvoda i sireva, žitarica, jogurta, voća, kao i toplih i hladnih napitaka. Ponuda može varirati u skladu sa hotelskim standardom i dnevnom ponudom (obično je to manji izbor namirnica nego kod klasičnog švedskog stola).
Organizator zadržava pravo promene ugovorenog hotela drugim hotelom iste ili više kategorije, odgovarajućeg kvaliteta i nivoa usluge, u skladu sa Opštim uslovima putovanja i važećim propisima.

Doplate: 1/1 soba: 40 € (na upit), za drugo sedište: 100 € (na upit)
Popusti: deca 2-12 godina - 10 % popusta na aranžman u pratnji dve odrasle osobe
Sopstveni prevoz: nema mogućnosti za umanjenje cene

OSNOVNE NAPOMENE ZA PUTNIKE:
PUTNE ISPRAVE I USLOVI ULASKA - Putnik je dužan da poseduje važeću putnu ispravu i da se pre putovanja upozna sa uslovima ulaska, boravka i tranzita kroz zemlje obuhvaćene programom putovanja.
Za državljane Republike Srbije koji putuju u zemlje šengenskog prostora, pasoš mora važiti najmanje 90 dana nakon planiranog datuma izlaska iz šengenskog prostora.
Organizator putovanja nije ovlašćen da utvrđuje valjanost putnih i drugih isprava putnika. Putnici koji nisu državljani Republike Srbije dužni su da se blagovremeno informišu o viznom režimu i drugim uslovima ulaska, boravka i tranzita kroz zemlje obuhvaćene programom putovanja.
Putnik je dužan da vodi računa o dozvoljenom periodu boravka u zemljama putovanja. Organizator putovanja ne snosi odgovornost ukoliko putniku zbog neispunjavanja propisanih uslova, uključujući prekoračenje dozvoljenog perioda boravka, bude odbijen ulazak ili nastavak putovanja, niti snosi troškove koji po tom osnovu nastanu, uključujući troškove povratka putnika.
Putnicima se preporučuje da se pre putovanja informišu o aktuelnim uslovima ulaska u zemlje odredišta i tranzita kod nadležnih državnih organa, ambasada ili konzulata.
EES I ETIAS - Na spoljnim granicama zemalja koje primenjuju EES (Entry/Exit System) koristi se elektronski sistem evidencije ulaska i izlaska državljana trećih zemalja koji putuju na kraći boravak. Sistem podrazumeva elektronsko evidentiranje podataka iz putne isprave i biometrijskih podataka, zbog čega je moguće duže trajanje graničnih procedura.
Ukoliko ETIAS sistem bude u primeni u vreme realizacije putovanja, putnici koji podležu ovoj obavezi dužni su da pre putovanja pribave odgovarajuće ETIAS odobrenje, u skladu sa tada važećim pravilima Evropske unije.
MALOLETNI PUTNICI - Maloletnom državljaninu Republike Srbije do navršene 16. godine života, kada putuje sam ili u pratnji lica koje mu nije roditelj ili zakonski zastupnik, potrebna je overena saglasnost oba roditelja, ukoliko zajednički vrše roditeljsko pravo, odnosno saglasnost zakonskog zastupnika.
Roditelji odnosno zakonski zastupnici dužni su da se pre putovanja informišu i o eventualnim dodatnim uslovima za ulazak maloletnog lica u zemlje odredišta i tranzita.
PRTLJAG I LIČNE STVARI - Prostor za prtljag u autobusu je ograničen. Dozvoljena količina prtljaga po putniku je jedan kofer srednje veličine do 23 kg i jedan komad ručnog prtljaga do 8 kg, osim ukoliko programom putovanja nije drugačije navedeno. Putnici su dužni da vode računa o svojim putnim ispravama, novcu, prtljagu i drugim ličnim stvarima tokom putovanja. Ne preporučuje se ostavljanje novca, dokumenata i vrednih stvari bez nadzora u autobusu ili smeštajnom objektu.
REALIZACIJA PROGRAMA PUTOVANJA - Putovanje je grupnog karaktera i organizacija putovanja prilagođena je funkcionisanju grupe kao celine. Temperatura u autobusu i drugi zajednički uslovi ne mogu se prilagođavati pojedinačnim zahtevima svakog putnika.
Zaustavljanja radi odmora planirana su približno na svakih 3,5 do 4 sata vožnje, u zavisnosti od uslova na putu, graničnih procedura, raspoloživosti stajališta i propisa koji regulišu radno vreme vozača.
Zbog poštovanja satnice i programa putovanja autobus se ne zadržava na graničnim prelazima radi regulisanja povraćaja poreza po osnovu „Tax Free“.
Organizator putovanja zadržava pravo izmene redosleda realizacije programa, termina obilazaka i drugih elemenata programa kada je to neophodno zbog objektivnih okolnosti na koje organizator ne može uticati, uz očuvanje sadržaja i kvaliteta ugovorenih usluga u meri u kojoj je to moguće.
Termini i redosled realizacije fakultativnih izleta mogu biti promenjeni zbog objektivnih okolnosti na destinaciji.
Tokom državnih i verskih praznika, kao i zbog drugih lokalnih okolnosti, pojedini muzeji, lokaliteti, prodavnice, tržni centri, restorani i drugi objekti mogu imati izmenjeno radno vreme ili biti zatvoreni.
Trajanje slobodnog vremena za individualne aktivnosti zavisi od toka realizacije programa, trajanja obilazaka, saobraćajnih i graničnih uslova i drugih objektivnih okolnosti.
Sva vremena navedena u programu putovanja data su prema lokalnom vremenu zemlje u kojoj se grupa nalazi.
SMEŠTAJ - Kategorija smeštajnog objekta navedena u programu odgovara zvaničnoj kategorizaciji važećoj u zemlji u kojoj se objekat nalazi.
Vreme ulaska u sobe i napuštanja soba određuje smeštajni objekat, u skladu sa svojim pravilima.
Ukoliko tačan naziv smeštajnog objekta nije naveden prilikom zaključenja ugovora, organizator će o nazivu objekta blagovremeno obavestiti putnike, a najkasnije u roku predviđenom programom putovanja i Opštim uslovima putovanja.
U slučaju opravdane promene ugovorenog smeštajnog objekta, organizator će postupiti u skladu sa ugovorom, Opštim uslovima putovanja i važećim propisima.
Opisi smeštajnih objekata i njihovih dodatnih sadržaja zasnivaju se na informacijama dostupnim organizatoru u vreme izrade programa. Dostupnost pojedinih sadržaja, njihovo radno vreme i eventualna doplata zavise od pravila konkretnog smeštajnog objekta.
Dodelu konkretnih soba vrši recepcija smeštajnog objekta u skladu sa raspoloživim kapacitetima.
Posebni zahtevi putnika u vezi sa smeštajem (povezane sobe, određeni sprat, balkon ili terasa, vrsta ležaja, položaj sobe i sl.) biće prosleđeni smeštajnom objektu, ali njihovo ispunjenje ne može biti garantovano ukoliko nisu izričito ugovoreni kao sastavni deo aranžmana.
CENA PUTOVANJA - Promena ugovorene cene putovanja moguća je isključivo pod uslovima i na način predviđen važećim propisima, ugovorom o putovanju i Opštim uslovima putovanja organizatora.
MINIMALAN BROJ PUTNIKA Aranžman je kalkulisan na bazi minimum 40 plativih putnika po autobusu.
Ukoliko broj prijavljenih putnika bude manji od minimalnog broja predviđenog ugovorom, organizator ima pravo da raskine ugovor pod uslovima i u rokovima predviđenim važećim propisima, ugovorom i Opštim uslovima putovanja.
PODACI PUTNIKA - Putnik je dužan da prilikom zaključenja ugovora organizatoru dostavi tačne podatke potrebne za realizaciju putovanja: ime i prezime, adresu, kontakt telefon, datum rođenja, podatke iz putne isprave i druge podatke neophodne za realizaciju ugovorenih usluga.
Potpisnik ugovora o putovanju, odnosno predstavnik grupe, dužan je da ostale putnike na koje se ugovor odnosi upozna sa programom putovanja, uslovima plaćanja, osiguranjem i Opštim uslovima putovanja organizatora.
Merodavne su informacije sadržane u ugovoru o putovanju, pisanom programu putovanja i Opštim uslovima putovanja organizatora.
OBAVEŠTENJE O PRIJEMU REKLAMACIJA - Putnik je dužan da bez nepotrebnog odlaganja obavesti organizatora, njegovog lokalnog predstavnika ili lokalnu agenciju na koju ga je organizator uputio o svakom nedostatku saobraznosti koji primeti tokom realizacije turističkog putovanja.
Putnik može uputiti reklamaciju, prijavu nedostatka saobraznosti, zahtev ili drugo obaveštenje neposredno organizatoru, odnosno posredniku preko kojeg je turističko putovanje kupljeno, kao i lokalnom predstavniku organizatora ili lokalnoj agenciji na koju je upućen.
Organizator je dužan da putniku omogući da se na jednostavan i pristupačan način obrati licu odgovornom za prijem reklamacija odnosno prijava nedostatka saobraznosti za vreme trajanja turističkog putovanja.
Mesto određeno za prijem reklamacija:
ART OF TRAVEL agency, Novi Sad, Kralja Aleksandra 12
E-mail: artoftravelns@gmail.com
Telefon: +381 63 526 333
Osoba ovlašćena za prijem reklamacija: Dragan Ponjević
Uz ovaj program primenjuju se Opšti uslovi putovanja organizatora putovanja ART OF TRAVEL agency, koji čine sastavni deo ugovora o putovanju.
ART OF TRAVEL agency poseduje Licencu OTP br. 4/2023 i Garanciju putovanja za slučaj insolventnosti organizatora putovanja i za slučaj naknade štete, koja se prouzrokuje putniku neispunjenjem, delimičnim ili neurednim ispunjenjem obaveza organizatora putovanja koje su određene opštim uslovima i programom putovanja, koja se aktivira kod osiguravajuće kuće "TRIGLAV OSIGURANJE", a.d.o., Beograd, 011/3305100 prijavom na adresu ul. Milutina Milankovića 7a, Beograd ili na mail: travel@triglav.rs, uz Polisu br. 470000069263 izdatu 01.10.2026. godine ugovorenu sa osiguravajućom kućom "TRIGLAV OSIGURANJE", a.d.o., Beograd. 
                                                                                             Program: Toskana - Februar br.37/2026 od 23.09.2026.

